title: Kommissionens gennemførelsesforordning (EU) nr. 159/2013 af 21. februar 2013 om godkendelse af et præparat af natriumbenzoat, propionsyre og natriumpropionat som tilsætningsstof til foder til svin, fjerkræ, kvæg, får, geder, kaniner og heste og om ændring af forordning (EF) nr. 1876/2006 og (EF) nr. 757/2007  EØS-relevant tekst

text:
               22.2.2013

               DA

               Den Europæiske Unions Tidende

               L 49/47

         KOMMISSIONENS GENNEMFØRELSESFORORDNING (EU) Nr. 159/2013
   af 21. februar 2013
   om godkendelse af et præparat af natriumbenzoat, propionsyre og natriumpropionat som tilsætningsstof til foder til svin, fjerkræ, kvæg, får, geder, kaniner og heste og om ændring af forordning (EF) nr. 1876/2006 og (EF) nr. 757/2007
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

               (2)

               Et præparat af natriumbenzoat, propionsyre og natriumpropionat blev godkendt uden tidsbegrænsning i overensstemmelse med direktiv 70/524/EØF som tilsætningsstof til foder til svin og malkekøer ved Kommissionens forordning (EF) nr. 1876/2006 (3) og til slagtekvæg ved Kommissionens forordning (EF) nr. 757/2007 (4). Præparatet blev derpå opført i registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.

               (3)

               Der er i henhold til artikel 10, stk. 2, i forordning (EF) nr. 1831/2003, sammenholdt med samme forordnings artikel 7, indgivet en ansøgning om en ny vurdering af det pågældende præparat af natriumbenzoat, propionsyre og natriumpropionat som tilsætningsstof til foder til svin og malkekøer og til slagtekvæg samt, i henhold til forordningens artikel 7, om en ny anvendelse til svin, fjerkræ, kvæg, får, geder, kaniner og heste, med anmodning om, at tilsætningsstoffet klassificeres i tilsætningsstofkategorien »teknologiske tilsætningsstoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (4)

               Den Europæiske Fødevaresikkerhedsautoritet (i det følgende benævnt »autoriteten«) konkluderede i sine udtalelser af 6. september 2011 (5) og 24. april 2012 (6), at præparatet af natriumbenzoat, propionsyre og natriumpropionat under de foreslåede anvendelsesbetingelser ikke har skadelige virkninger på dyrs sundhed, menneskers sundhed — forudsat at der træffes passende foranstaltninger til beskyttelse af brugerne — eller miljøet, og at det er et effektivt middel til konservering af korn og fuldfoder. Autoriteten mener ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om metoden til analyse af fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.

               (5)

               Vurderingen af præparatet af natriumbenzoat, propionsyre og natriumpropionat viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Anvendelsen af dette præparat bør derfor godkendes som angivet i bilaget til nærværende forordning.

               (6)

               Som følge af at der gives en ny godkendelse i henhold til forordning (EF) nr. 1831/2003, bør forordning (EF) nr. 1876/2006 og (EF) nr. 757/2007 derfor ændres i overensstemmelse hermed.

               (7)

               Da der ikke er sikkerhedsmæssige forhold, der nødvendiggør øjeblikkelig gennemførelse af ændringerne af godkendelsesbetingelserne, bør der indrømmes en overgangsperiode, så de berørte parter kan forberede sig på at opfylde de nye krav, godkendelsen medfører.

               (8)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Godkendelse
   Det i bilaget opførte præparat, som tilhører tilsætningsstofkategorien »teknologiske tilsætningsstoffer« og den funktionelle gruppe »konserveringsmidler«, tillades anvendt som fodertilsætningsstof på de betingelser, der er fastsat i samme bilag.
   Artikel 2
   Ændringer af forordning (EF) nr. 1876/2006
   Artikel 4 i og bilag IV til forordning (EF) nr. 1876/2006 udgår.
   Artikel 3
   Ændringer af forordning (EF) nr. 757/2007
   Artikel 1 i og bilag I til forordning (EF) nr. 757/2007 udgår.
   Artikel 4
   Overgangsbestemmelser
   Det i bilaget opførte præparat samt foder indeholdende præparatet, som er produceret og mærket før den 14. september 2013 i overensstemmelse med de bestemmelser, der var gældende før den 14. marts 2013, kan fortsat markedsføres og anvendes, indtil de eksisterende lagre er opbrugt.
   Artikel 5
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. februar 2013.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EFT L 270 af 14.12.1970, s. 1.

      (3)  EUT L 360 af 19.12.2006, s. 126.

      (4)  EUT L 172 af 30.6.2007, s. 43.

      (5)  EFSA Journal 2011; 9(9):2357.

      (6)  EFSA Journal 2012; 10(5):2681.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse, analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  mg/kg fuldfoder med et vandindhold på 12 %

                     Kategori: teknologiske tilsætningsstoffer. Funktionel gruppe: konserveringsmidler

                  1a700

                  —

                  Præparat af natriumbenzoat, propionsyre og natriumpropionat

                                 Tilsætningsstoffets sammensætning

                              Præparat af:

                                          natriumbenzoat: 140 g/kg

                                          propionsyre: 370 g/kg

                                          natriumpropionat: 110 g/kg

                                          Vand: 380 g/kg

                                 Aktivstoffernes karakteristika

                                          Natriumbenzoat (C7H5O2Na) ≥ 99 % efter tørring i 2 timer ved 105 °C

                                          Propionsyre (C3H6O2) ≥ 99,5 %

                                          Natriumpropionat (C3H5O2Na) ≥ 99 % efter tørring i 4 timer ved 105 °C

                                 Analysemetode
                                  (1)

                              Kvantitativ bestemmelse i fodertilsætningsstoffet:

                                          —

                                          Bestemmelse af benzoat: omvendt fase-kromatografi med UV-detektion (HPLC-UV)

                                          —

                                          Samlet indhold af propionat: ion-exclusion-højtryksvæskekromatografi med detektion ved hjælp af brydningsindeks (HPLC-RI)

                                          —

                                          Samlet indhold af natrium: atomabsorptionsspektrometri (EN ISO 6869)

                  Svin
                  Fjerkræ
                  Kvæg
                  Får
                  Geder
                  Kaniner
                  Heste

                  —

                  —

                  10 000

                              1.

                              Anvendelse samtidig med andre kilder til aktivstofferne må ikke føre til overskridelse af det tilladte maksimumsindhold.

                              2.

                              Minimumsindhold:

                                          —

                                          korn med et vandindhold på ≥ 15 %, bortset fra majskerner: 3 000 mg/kg korn

                                          —

                                          majskerner med et vandindhold på ≥ 15 %: 13 000 mg/kg majskerner

                                          —

                                          fuldfoder med et vandindhold på ≥ 12 %: 5 000 mg/kg fuldfoder.

                              3.

                              Maksimumsindhold i alt korn: 22 000 mg/kg korn.

                              4.

                              Sikkerhedsforanstaltninger: Det anbefales at bruge åndedrætsværn, beskyttelsesbriller og handsker under håndteringen.

                  14. marts 2023

         (1)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx.


title: Kommissionens gennemførelsesforordning (EU) nr. 105/2013 af 4. februar 2013 om ændring af gennemførelsesforordning (EU) nr. 371/2011 for så vidt angår navnet på indehaveren af godkendelsen af dimethylglycinnatriumsalt  EØS-relevant tekst

text:
               5.2.2013

               DA

               Den Europæiske Unions Tidende

               L 34/15

         KOMMISSIONENS GENNEMFØRELSESFORORDNING (EU) Nr. 105/2013
   af 4. februar 2013
   om ændring af gennemførelsesforordning (EU) nr. 371/2011 for så vidt angår navnet på indehaveren af godkendelsen af dimethylglycinnatriumsalt
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 3, og
   ud fra følgende betragtninger:

               (1)

               Taminco N.V. har indgivet en ansøgning i henhold til artikel 13, stk. 3, i forordning (EF) nr. 1831/2003 med forslag til ændring af navnet på indehaveren af godkendelsen for så vidt angår Kommissionens gennemførelsesforordning (EU) nr. 371/2011 (2) vedrørende en 10-årig godkendelse til dimethylglycinnatriumsalt, der tilhører tilsætningsstofkategorien »zootekniske tilsætningsstoffer« og den funktionelle gruppe »fordøjelighedsfremmende stoffer«.

               (2)

               Ansøgeren hævder, at han ændrede sin retlige form til et anpartsselskab med virkning fra 1. oktober 2012. Ansøgeren har indsendt data til støtte for sin ansøgning.

               (3)

               Den foreslåede ændring af godkendelsesbetingelserne er af rent administrativ art og indebærer ikke en ny vurdering af det pågældende tilsætningsstof. Den Europæiske Fødevaresikkerhedsautoritet er blevet underrettet om ansøgningen.

               (4)

               For at give ansøgeren mulighed for at udnytte sine markedsføringsrettigheder under navnet Taminco B.V.B.A. er det nødvendigt at ændre godkendelsesbetingelserne.

               (5)

               Gennemførelsesforordning (EU) nr. 371/2011 bør således ændres i overensstemmelse hermed.

               (6)

               Da der ikke er sikkerhedsgrunde, som kræver øjeblikkelig anvendelse af den ændring, som ved nærværende forordning foretages i gennemførelsesforordning (EU) nr. 371/2011, bør der indrømmes en overgangsperiode, hvori de nuværende lagre kan udtømmes.

               (7)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   I kolonne 2 i bilaget til gennemførelsesforordning (EU) nr. 371/2011 erstattes ordene »Taminco N.V.« med »Taminco B.V.B.A.«.
   Artikel 2
   Eksisterende lagre af tilsætningsstoffet, som er i overensstemmelse med bestemmelser, der var gældende før denne forordnings ikrafttrædelse, kan fortsat bringes i omsætning og anvendes, indtil de er udtømt.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. februar 2013.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EUT L 102 af 16.4.2011, s. 6.


title: Kommissionens gennemførelsesforordning (EU) nr. 467/2011 af 13. maj 2011 om fastsættelse af importtolden for korn gældende fra den 16. maj 2011

text:
               14.5.2011

               DA

               Den Europæiske Unions Tidende

               L 125/12

         KOMMISSIONENS GENNEMFØRELSESFORORDNING (EU) Nr. 467/2011
   af 13. maj 2011
   om fastsættelse af importtolden for korn gældende fra den 16. maj 2011
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1)

   under henvisning til Kommissionens forordning (EU) nr. 642/2010 af 20. juli 2010 om gennemførelsesbestemmelser til Rådets forordning (EF) nr. 1234/2007 for så vidt angår importtold for korn (2), særlig artikel 2, stk. 1, og
   ud fra følgende betragtninger:

               (1)

               Ifølge artikel 136, stk. 1, i forordning (EF) nr. 1234/2007 er importtolden for produkter henhørende under KN-kode 1001 10 00, 1001 90 91, ex 1001 90 99 (blød hvede af høj kvalitet), 1002, ex 1005 undtagen hybridmajs til udsæd, og ex 1007 undtagen hybridsorghum til udsæd, lig med interventionsprisen for sådanne produkter ved import forhøjet med 55 % minus cif-importprisen for den pågældende sending. Denne told kan dog ikke overstige toldsatsen i den fælles toldtarif.

               (2)

               Ifølge artikel 136, stk. 2, i forordning (EF) nr. 1234/2007 skal der med henblik på beregning af importtolden som omhandlet i nævnte artikels stk. 1 regelmæssigt fastsættes repræsentative cif-importpriser for de pågældende produkter.

               (3)

               Ifølge artikel 2, stk. 2, i forordning (EU) nr. 642/2010 er den pris, der skal anvendes ved beregning af importtolden for produkter henhørende under KN-kode 1001 10 00, 1001 90 91, ex 1001 90 99 (blød hvede af høj kvalitet), 1002 00, 1005 10 90, 1005 90 00 og 1007 00 90 den daglige repræsentative cif-importpris fastlagt efter metoden i nævnte forordnings artikel 5.

               (4)

               Importtolden bør fastsættes for perioden fra den 16. maj 2011 og gælde, indtil en ny importtold træder i kraft —

         VEDTAGET FØLGENDE FORORDNING:
   Artikel 1
   Fra den 16. maj 2011 gælder den importtold, der er fastsat i bilag I til nærværende forordning på grundlag af elementerne i bilag II, for korn som omhandlet i artikel 136, stk. 1, i forordning (EF) nr. 1234/2007.
   Artikel 2
   Denne forordning træder i kraft den 16. maj 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. maj 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 187 af 21.7.2010, s. 5.

      BILAG I

         Importtold for produkter som omhandlet i artikel 136, stk. 1, i forordning (EF) nr. 1234/2007 gældende fra den 16. maj 2011

                  KN-kode

                  Varebeskrivelse

                  Importtold (1)

                  (EUR/t)

                  1001 10 00

                  Hård HVEDE af høj kvalitet

                  0,00

                  af middel kvalitet

                  0,00

                  af lav kvalitet

                  0,00

                  1001 90 91

                  Blød HVEDE, til udsæd

                  0,00

                  ex 1001 90 99

                  Blød HVEDE af høj kvalitet, undtagen blød hvede til udsæd

                  0,00

                  1002 00 00

                  RUG

                  0,00

                  1005 10 90

                  MAJS til udsæd, undtagen hybridmajs

                  0,00

                  1005 90 00

                  MAJS, undtagen til udsæd (2)

                  0,00

                  1007 00 90

                  SORGHUM i hele kerner, undtagen hybridsorghum til udsæd

                  0,00

         (1)  For varer, der ankommer til Unionen via Atlanterhavet eller Suezkanalen, kan importøren i henhold til artikel 2, stk. 4, i forordning (EU) nr. 642/2010 opnå en nedsættelse af tolden på:

                  —

                  3 EUR/t, hvis lossehavnen befinder sig ved Middelhavet eller Sortehavet

                  —

                  2 EUR/t, hvis lossehavnen befinder sig i Irland, Danmark, Estland, Letland, Litauen, Polen, Finland, Sverige, Det Forenede Kongerige eller på Den Iberiske Halvøs Atlanterhavskyst.

         (2)  Importøren kan opnå en fast nedsættelse på 24 EUR/t, når betingelserne i artikel 3, forordning (EU) nr. 642/2010 opfyldes.

      BILAG II

         Elementer til beregning af tolden, jf. bilag I

      29.4.2011-12.5.2011

                  1)

                  Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                              (EUR/t)

                              Blød hvede (1)

                              Majs

                              Hård hvede, høj kvalitet

                              Hård hvede, middel kvalitet (2)

                              Hård hvede, lav kvalitet (3)

                              Byg

                              Børs

                              Minnéapolis

                              Chicago

                              —

                              —

                              —

                              —

                              Notering

                              247,86

                              192,42

                              —

                              —

                              —

                              —

                              Pris fob USA

                              —

                              —

                              255,38

                              245,38

                              225,38

                              164,90

                              Præmie for Golfen

                              —

                              15,33

                              —

                              —

                              —

                              —

                              Præmie for The Great Lakes

                              71,88

                              —

                              —

                              —

                              —

                              —

                  2)

                  Gennemsnit for den referenceperiode, der er nævnt i artikel 2, stk. 2, i forordning (EU) nr. 642/2010:

                              Fragt/omkostninger: Mexicanske Golf–Rotterdam

                              16,82 EUR/t

                              Fragt/omkostninger: The Great Lakes–Rotterdam

                              47,76 EUR/t

         (1)  Positiv præmie på 14 EUR/t indbefattet (artikel 5, stk. 3, i forordning (EU) nr. 642/2010).

         (2)  Negativ præmie på 10 EUR/t (artikel 5, stk. 3, i forordning (EU) nr. 642/2010).

         (3)  Negativ præmie på 30 EUR/t (artikel 5, stk. 3, i forordning (EU) nr. 642/2010).


title: Kommissionens gennemførelsesforordning (EU) nr. 52/2013 af 22. januar 2013 om ændring af bilag XIb til Rådets forordning (EF) nr. 1234/2007 for så vidt angår perlevin, perlevin tilsat kulsyre og rektificeret koncentreret druemost

text:
               23.1.2013

               DA

               Den Europæiske Unions Tidende

               L 20/44

      KOMMISSIONENS GENNEMFØRELSESFORORDNING (EU) Nr. 52/2013
   af 22. januar 2013
   om ændring af bilag XIb til Rådets forordning (EF) nr. 1234/2007 for så vidt angår perlevin, perlevin tilsat kulsyre og rektificeret koncentreret druemost
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 113d, stk. 2, og
   ud fra følgende betragtninger:

               (1)

               I henhold til artikel 113d i forordning (EF) nr. 1234/2007 opstiller bilag XIb i samme forordning de kategorier af vinavlsprodukter, der kan anvendes i EU til markedsføring af et produkt, der overholder de betingelser, som er fastsat i samme bilag.

               (2)

               I punkt 8 og 9 i bilag XIb til forordning (EF) nr. 1234/2007 fastsættes det, at perlevin og perlevin tilsat kulsyre fremstilles af vin. I punkt 17 og 18 i bilag I til Rådets forordning (EF) nr. 1493/1999 af 17. maj 1999 om den fælles markedsordning for vin (2) var det dog fastsat, at disse produkter også kan fremstilles af andre produkter, der er egnede til fremstilling af vin. Det var ikke hensigten med reformen af vinsektoren i henhold til Rådets forordning (EF) nr. 479/2008 (3) at ændre listen over produkter, der kan anvendes til fremstilling af perlevin og perlevin tilsat kulsyre. Det bør derfor atter fastsættes, at perlevin og perlevin tilsat kulsyre også kan fremstilles af ung ikke færdiggæret vin, druemost eller delvis gæret druemost.

               (3)

               Ved hjælp af nye metoder til fremstilling kan rektificeret koncentreret druemost nu fremstilles i krystalliseret form. Definitionen af rektificeret koncentreret druemost i punkt 14 i bilag XIb til forordning (EF) nr. 1234/2007 omfatter udelukkende most i flydende form. Definitionen af rektificeret koncentreret druemost bør derfor tilpasses, så den også omfatter produktet i krystalliseret form.

               (4)

               Bilag XIb til forordning (EF) nr. 1234/2007 bør derfor ændres i overensstemmelse hermed.

               (5)

               Foranstaltningerne i denne forordning er i overensstemmelse med udtalelse fra forskriftsudvalget, der er omhandlet i artikel 195, stk. 3, i forordning (EF) nr. 1234/2007 —

         VEDTAGET DENNE FORORDNING:
   Artikel 1
   Bilag XIb til forordning (EF) nr. 1234/2007 ændres således:

               1)

               Punkt 8, litra a), affattes således:
               »som er fremstillet af vin, ung ikke færdiggæret vin, druemost eller delvis gæret druemost, forudsat at disse produkter har et totalt alkoholindhold på mindst 9 % vol.«

               2)

               Punkt 9, litra a), affattes således:
               »som er fremstillet af vin, ung ikke færdiggæret vin, druemost eller delvis gæret druemost.«

               3)

               Punkt 14 affattes således:
               »14.   Rektificeret koncentreret druemost:

               Rektificeret koncentreret druemost er:

                           a)

                           det flydende ikke-karamelliserede produkt:

                                       i)

                                       som er fremstillet ved delvis inddampning af druemost under anvendelse af enhver anden godkendt metode end direkte opvarmning, således at refraktometret, anvendt efter en metode, der skal fastlægges i overensstemmelse med artikel 120g, ved 20 °C ikke viser under 61,7 %

                                       ii)

                                       som har undergået godkendte behandlinger for afsyring og fjernelse af andre bestanddele end sukker

                                       iii)

                                       som har følgende kendetegn:

                                                   —

                                                   pH på højst 5 ved 25 °Brix

                                                   —

                                                   en absorbans på højst 0,100 i druemost koncentreret ved 25 °Brix ved 425 nm og en lysvej på 1 cm

                                                   —

                                                   et indhold af sakkarose, der ikke kan påvises ved en analysemetode, der skal fastsættes

                                                   —

                                                   et Folin-Ciocalteu-indeks på højst 6,00 ved 25 °Brix

                                                   —

                                                   et titreringssyreindhold på højst 15 milliækvivalenter/kg af det totale sukkerindhold

                                                   —

                                                   et indhold af svovldioxid på højst 25 mg/kg af det totale sukkerindhold

                                                   —

                                                   et totalindhold af kationer på højst 8 milliækvivalenter/kg af det totale sukkerindhold

                                                   —

                                                   en ledningsevne på højst 120 mikro-Siemens/cm ved 25 °Brix og 20 °C

                                                   —

                                                   et indhold af hydroxymethylfurfural på højst 25 mg/kg af det totale sukkerindhold

                                                   —

                                                   spor af mesoinositol.

                           b)

                           det faste ikke-karamelliserede produkt:

                                       i)

                                       som er fremstillet ved krystallisering af rektificeret koncentreret druemost uden anvendelse af opløsningsmiddel

                                       ii)

                                       som har undergået godkendte behandlinger for afsyring og fjernelse af andre bestanddele end sukker

                                       iii)

                                       som har følgende kendetegn, når det er opløst ved 25 °Brix:

                                                   —

                                                   pH på højst 7,5

                                                   —

                                                   en absorbans på højst 0,100 ved 425 nm og en lysvej på 1 cm

                                                   —

                                                   et indhold af sakkarose, der ikke kan påvises ved en analysemetode, der skal fastsættes

                                                   —

                                                   et Folin-Ciocalteu-indeks på højst 6,00

                                                   —

                                                   et titreringssyreindhold på højst 15 milliækvivalenter/kg af det totale sukkerindhold

                                                   —

                                                   et indhold af svovldioxid på højst 10 mg/kg af det totale sukkerindhold

                                                   —

                                                   et totalindhold af kationer på højst 8 milliækvivalenter/kg af det totale sukkerindhold

                                                   —

                                                   en ledningsevne på højst 120 mikro-Siemens/cm ved 20 °C

                                                   —

                                                   et indhold af hydroxymethylfurfural på højst 25 mg/kg af det totale sukkerindhold

                                                   —

                                                   spor af mesoinositol.

                     Der tillades et virkeligt alkoholindhold i rektificeret koncentreret druemost på højst 1 % vol.«

         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. januar 2013.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EFT L 179 af 14.7.1999, s. 1.

      (3)  EUT L 148 af 6.6.2008, s. 1.


title: Kommissionens gennemførelsesforordning (EU) nr. 167/2012 af 24. februar 2012 om fastsættelse af maksimumsbeløbet for støtten til privat oplagring af olivenolie inden for rammerne af den licitation, der blev indledt ved gennemførelsesforordning (EU) nr. 111/2012

text:
               25.2.2012

               DA

               Den Europæiske Unions Tidende

               L 53/12

         KOMMISSIONENS GENNEMFØRELSESFORORDNING (EU) Nr. 167/2012
   af 24. februar 2012
   om fastsættelse af maksimumsbeløbet for støtten til privat oplagring af olivenolie inden for rammerne af den licitation, der blev indledt ved gennemførelsesforordning (EU) nr. 111/2012
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra d), sammenholdt med artikel 4, og
   ud fra følgende betragtninger:

               (1)

               Kommissionens gennemførelsesforordning (EU) nr. 111/2012 af 9. februar 2012 om indledning af en licitation med henblik på støtte til privat oplagring af olivenolie (2) fastsætter to dellicitationsperioder.

               (2)

               I henhold til artikel 13, stk. 1, i Kommissionens forordning (EF) nr. 826/2008 af 20. august 2008 om fælles bestemmelser for støtte til privat oplagring af bestemte landbrugsprodukter (3) beslutter Kommissionen på grundlag af de bud, der er meddelt af medlemsstaterne, enten at fastsætte et maksimumsbeløb for støtten eller ikke at fastsætte et maksimumsbeløb for støtten.

               (3)

               På grundlag af de bud, der er indsendt til den første dellicitation, er det hensigtsmæssigt at fastsætte et maksimumsbeløb for støtten til privat oplagring af olivenolie for den dellicitationsperiode, der slutter den 21. februar 2012. Fastsættelsen af dette maksimumsbeløb for støtten medfører en overskridelse af den samlede mængde, der er til rådighed, jf. artikel 1, stk. 2, i gennemførelsesforordning (EU) nr. 111/2012. I medfør af artikel 13, stk. 2, i forordning (EF) nr. 826/2008 fastsætter Kommissionen derfor en tildelingskoefficient for de bud, der lyder på maksimumsstøtten, for at overholde den samlede mængde, der er til rådighed.

               (4)

               For at give et hurtigt signal til markedet og sikre en effektiv forvaltning af foranstaltningen bør denne forordning træde i kraft på dagen for offentliggørelsen i Den Europæiske Unions Tidende.

               (5)

               Forvaltningskomitéen for Den Fælles Markedsordning for Landbrugsprodukter har ikke afgivet udtalelse inden for den af formanden fastsatte frist —

         VEDTAGET DENNE FORORDNING:
   Artikel 1
   1.   For den dellicitationsperiode, der slutter den 21. februar 2012 inden for rammerne af den licitation, der blev indledt ved gennemførelsesforordning (EU) nr. 111/2012, fastsættes maksimumsbeløbet for støtten til privat oplagring af olivenolie som angivet i bilaget til denne forordning.
   2.   Der fastsættes en tildelingskoefficient på 84,00456 %, som skal anvendes på de bud, der lyder på maksimumsstøtten.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. februar 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 37 af 10.2.2012, s. 55.

      (3)  EUT L 223 af 21.8.2008, s. 3.

      BILAG

                  Produkt

                  Maksimumsbeløb for støtten
                  (EUR/ton/dag)

                  Ekstra jomfruolie

                  0,00

                  Jomfruolie

                  0,65


title: Kommissionens gennemførelsesforordning (EU) nr. 470/2013 af 22. maj 2013 om åbning af et toldkontingent for visse mængder industrisukker for produktionsåret 2013/14

text:
               23.5.2013

               DA

               Den Europæiske Unions Tidende

               L 136/9

         KOMMISSIONENS GENNEMFØRELSESFORORDNING (EU) Nr. 470/2013
   af 22. maj 2013
   om åbning af et toldkontingent for visse mængder industrisukker for produktionsåret 2013/14
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 142, sammenholdt med artikel 4, og
   ud fra følgende betragtninger:

               (1)

               For at garantere den forsyning, der er nødvendig for fremstilling af de i artikel 62, stk. 2, i forordning (EF) nr. 1234/2007 omhandlede produkter til en pris svarende til verdensmarkedsprisen, er det i Unionens interesse at suspendere importtolden for sukker til fremstilling af de nævnte produkter for produktionsåret 2013/14 for en mængde svarende til halvdelen af dens behov for industrisukker.

               (2)

               Kommissionens forordning (EF) nr. 891/2009 af 25. september 2009 om åbning og forvaltning af visse fællesskabstoldkontingenter for sukker (2) fastsætter bestemmelser om forvaltningen af visse toldkontingenter for import af sukkerprodukter efter artikel 142 i forordning (EF) nr. 1234/2007 med løbenummer 09.4390 (importeret industrisukker). I henhold til artikel 11 i forordning (EF) nr. 891/2009 skal de mængder produkter, for hvilke anvendelsen af importafgiften suspenderes, imidlertid fastlægges ved en særskilt retsakt.

               (3)

               Den mængde sukker, der skal importeres til industrien, og for hvilken der ikke anvendes importafgifter for produktionsåret 2013/14, bør fastsættes i overensstemmelse hermed.

               (4)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Importtolden for industrisukker henhørende under KN-kode 1701 med løbenummer 09.4390 suspenderes for en mængde på 400 000 tons fra den 1. oktober 2013 til den 30. september 2014.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den anvendes fra den 1. oktober 2013.
   Den udløber den 30. september 2014.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. maj 2013.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EUT L 254 af 26.9.2009, s. 82.


title: Kommissionens gennemførelsesforordning (EU) nr. 675/2013 af 15. juli 2013 om godkendelse af en væsentlig ændring af varespecifikationen for en betegnelse, der er optaget i registret over beskyttede oprindelsesbetegnelser og beskyttede geografiske betegnelser (Pomodoro di Pachino (BGB))

text:
               17.7.2013

               DA

               Den Europæiske Unions Tidende

               L 194/1

         KOMMISSIONENS GENNEMFØRELSESFORORDNING (EU) Nr. 675/2013
   af 15. juli 2013
   om godkendelse af en væsentlig ændring af varespecifikationen for en betegnelse, der er optaget i registret over beskyttede oprindelsesbetegnelser og beskyttede geografiske betegnelser (Pomodoro di Pachino (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Forordning (EU) nr. 1151/2012 ophæver og erstatter Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (2).

               (2)

               Kommissionen har i overensstemmelse med artikel 9, stk. 1, første afsnit, i forordning (EF) nr. 510/2006 behandlet Frankrigs ansøgning om godkendelse af en ændring af varespecifikationen for den beskyttede geografiske betegnelse »Pomodoro di Pachino«, der er registreret i henhold til Kommissionens forordning (EF) nr. 617/2003 (3).

               (3)

               Eftersom den pågældende ændring ikke er af mindre omfang, har Kommissionen i overensstemmelse med artikel 6, stk. 2, i forordning (EF) nr. 510/2006 offentliggjort ændringsansøgningen i Den Europæiske Unions Tidende
                   (4). Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen, der blev offentliggjort i Den Europæiske Unions Tidende, og som vedrører betegnelsen i bilaget til denne forordning, godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. juli 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EUT L 93 af 31.3.2006, s. 12.

      (3)  EUT L 89 af 5.4.2003, s. 3.

      (4)  EUT C 308 af 12.10.2012, s. 17.

      BILAG
      Landbrugsprodukter bestemt til konsum, som er opført i traktatens bilag I:

         Kategori 1.6.   Frugt, grøntsager og korn, også forarbejdet

      ITALIEN
      Pomodoro di Pachino (BGB)


title: Kommissionens gennemførelsesforordning (EU) nr. 586/2011 af 17. juni 2011 om faste importværdier med henblik på fastsættelse af indgangsprisen for visse frugter og grøntsager

text:
               18.6.2011

               DA

               Den Europæiske Unions Tidende

               L 160/80

         KOMMISSIONENS GENNEMFØRELSESFORORDNING (EU) Nr. 586/2011
   af 17. juni 2011
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens forordning (EF) nr. 1580/2007 af 21. december 2007 om gennemførelsesbestemmelser til Rådets forordning (EF) nr. 2200/96, (EF) nr. 2201/96 og (EF) nr. 1182/2007 vedrørende frugt og grøntsager (2), og
   ud fra følgende betragtning:
   Ved forordning (EF) nr. 1580/2007 fastsættes der, på basis af resultatet af de multilaterale handelsforhandlinger under Uruguay-runden, kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XV til nævnte forordning —
   VEDTAGET FØLGENDE FORORDNING:
   Artikel 1
   De faste importværdier som omhandlet i artikel 138 i forordning (EF) nr. 1580/2007 fastsættes i bilaget til nærværende forordning.
   Artikel 2
   Denne forordning træder i kraft den 18. juni 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. juni 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 350 af 31.12.2007, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  57,8

                  MK

                  31,8

                  TR

                  54,0

                  ZZ

                  47,9

                  0707 00 05

                  TR

                  97,3

                  ZZ

                  97,3

                  0709 90 70

                  TR

                  111,4

                  ZZ

                  111,4

                  0805 50 10

                  AR

                  65,2

                  BR

                  40,6

                  TR

                  76,6

                  ZA

                  100,1

                  ZZ

                  70,6

                  0808 10 80

                  AR

                  90,6

                  BR

                  79,3

                  CL

                  84,5

                  CN

                  80,6

                  NZ

                  97,4

                  UY

                  98,4

                  ZA

                  85,5

                  ZZ

                  88,0

                  0809 10 00

                  TR

                  158,2

                  ZZ

                  158,2

                  0809 20 95

                  TR

                  385,5

                  XS

                  175,4

                  ZZ

                  280,5

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) 2016/1439 af 18. august 2016 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Oriel Sea Salt (BOB))

text:
               31.8.2016

               DA

               Den Europæiske Unions Tidende

               L 234/9

         KOMMISSIONENS GENNEMFØRELSESFORORDNING (EU) 2016/1439
   af 18. august 2016
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Oriel Sea Salt (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Irlands ansøgning om registrering af betegnelsen »Oriel Sea Salt« er blevet offentliggjort i Den Europæiske Unions Tidende
                   (2), jf. artikel 50, stk. 2, litra a), i forordning (EU) nr. 1151/2012.

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør betegnelsen »Oriel Sea Salt« registreres —

         VEDTAGET DENNE FORORDNING:
   Artikel 1
   Betegnelsen »Oriel Sea Salt« (BOB) registreres.
   Betegnelsen i stk. 1 henviser til et produkt i kategori 2.6. Salt i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. august 2016.

            På Kommissionens vegne

            For formanden

         Carlos MOEDAS

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 141 af 22.4.2016, s. 21.

      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) nr. 844/2011 af 23. august 2011 om godkendelse af den kontrol forud for eksport, som Canada foretager af hvede og hvedemel vedrørende forekomst af ochratoksin A  EØS-relevant tekst

text:
               24.8.2011

               DA

               Den Europæiske Unions Tidende

               L 218/4

         KOMMISSIONENS GENNEMFØRELSESFORORDNING (EU) Nr. 844/2011
   af 23. august 2011
   om godkendelse af den kontrol forud for eksport, som Canada foretager af hvede og hvedemel vedrørende forekomst af ochratoksin A
   (EØS-relevant tekst)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 23, og
   ud fra følgende betragtninger:

               (1)

               Ved Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (2) er der fastsat grænseværdier for ochratoksin A i fødevarer. Kun fødevarer, der overholder grænseværdierne, må markedsføres i Unionen.

               (2)

               I henhold til forordning (EF) nr. 882/2004 skal medlemsstaterne sikre, at offentlig kontrol foretages regelmæssigt, på grundlag af en risikovurdering og med passende hyppighed, så forordningens mål nås, hvilket bl.a. vil sige at forebygge eller fjerne risici for mennesker og dyr eller nedbringe dem til et acceptabelt niveau.

               (3)

               I henhold til artikel 23 i forordning (EF) nr. 882/2004 kan særlig kontrol, som et tredjeland foretager af foderstoffer og fødevarer umiddelbart forud for eksport til Unionen med henblik på at verificere, om de eksporterede produkter opfylder EU-kravene, godkendes.

               (4)

               Der kan kun gives godkendelse til et tredjeland, hvis det efter EU-audit er påvist, at foderstoffer eller fødevarer, der er eksporteret til Unionen, opfylder EU-kravene eller tilsvarende krav, og den kontrol, der foretages i tredjelandet forud for afsendelsen, anses for at være så effektiv, at den kan erstatte eller reducere dokumentkontrol, identitetskontrol og fysisk kontrol som foreskrevet i EU-lovgivningen.

               (5)

               Canada forelagde den 8. oktober 2007 Kommissionen en anmodning om at blive godkendt med hensyn til den kontrol forud for eksport, der foretages af Canadas kompetente myndigheder af ochratoksin A-forureningen i hvede (blød og hård) og hvedemel bestemt til eksport til Unionen.

               (6)

               Kommissionen har indgående vurderet de oplysninger, der er fremlagt af Canadian Grain Commission, som er Canadas kompetente myndighed, under hvis ansvar kontrollen forud for eksport vil blive foretaget, og den finder, at garantierne er tilfredsstillende og kan begrunde en godkendelse af kontrollen forud for eksport af hvede og hvedemel vedrørende forekomst af ochratoksin A.

               (7)

               Den kontrol forud for eksport, som Canada foretager af hvede og hvedemel for at sikre, at EU-grænseværdierne for ochratoksin A overholdes, bør derfor godkendes.

               (8)

               I henhold til artikel 16, stk. 2, i forordning (EF) nr. 882/2004 skal medlemsstaterne tilpasse hyppigheden af fysisk importkontrol til risiciene i forbindelse med de forskellige typer fødevarer, bl.a. under hensyntagen til de garantier, der er givet af de kompetente myndigheder i det tredjeland, de pågældende fødevarer kommer fra. Systematisk kontrol forud for eksport foretaget i Canadian Grain Commissions regi i overensstemmelse med EU-godkendelsen og i henhold til artikel 23 i forordning (EF) nr. 882/2004 giver en tilfredsstillende garanti med hensyn til ochratoksin A-forureningen i hvede og hvedemel, og medlemsstaterne kan derfor nedsætte hyppigheden af den fysiske kontrol af de pågældende varer.

               (9)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Godkendelse af kontrol forud for eksport
   Den kontrol forud for eksport vedrørende forekomst af ochratoksin A, der foretages Canadian Grain Commission umiddelbart inden eksport til Unionen, godkendes for følgende fødevarer:

               a)

               hvede henhørende under HS/KN-kode 1001, fremstillet i Canada

               b)

               hvedemel henhørende under HS/KN-kode 1101 00, fremstillet i Canada.

         Artikel 2
   Betingelser for godkendelse af kontrol forud for eksport
   1.   Hver sending af de i artikel 1 omhandlede produkter ledsages af:

               a)

               en rapport om resultaterne af prøveudtagning og analyser, der er foretaget af et laboratorium godkendt til formålet af Canadian Grain Commission, og som er gennemført i overensstemmelse med Kommissionens forordning (EF) nr. 401/2006 af 23. februar 2006 om prøveudtagnings- og analysemetoder til offentlig kontrol af indholdet af mykotoksiner i fødevarer (3) eller ligestillede krav

               b)

               et certifikat, jf. modellen i bilaget, som er udfyldt, verificeret og underskrevet af en repræsentant for Canadian Grain Commission; certifikatet er gyldigt i fire måneder fra udstedelsesdatoen.

         2.   Rapporten og certifikatet omhandlet i stk. 1 kan udstedes i elektronisk format, når de nærmere praktiske regler er aftalt.
   3.   Hver sending af fødevarer identificeres ved hjælp af en kode, som svarer til koden på rapporten og på certifikatet, som er omhandlet i stk. 1. Hver enkelt sæk eller anden emballagetype i sendingen identificeres med den samme kode.
   Artikel 3
   Opdeling af sendinger
   Hvis en sending opdeles, ledsages alle dele af den opdelte sending, indtil den overgår til fri omsætning, af kopier af det certifikat, der er omhandlet i artikel 2, stk. 1, litra b), og som er attesteret af den kompetente myndighed i den medlemsstat, hvor opdelingen har fundet sted.
   Artikel 4
   Offentlig kontrol
   I overensstemmelse med artikel 16, stk. 2, og artikel 23, stk. 2, i forordning (EF) nr. 882/2004 skal hyppigheden af den fysiske kontrol af sendinger af produkter omhandlet i artikel 1, som medlemsstaterne foretager, nedsættes til højst 1 % af antallet af sendinger, der frembydes i henhold til artikel 2.
   Artikel 5
   Ikrafttrædelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. oktober 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. august 2011.

            På Kommissionens vegne

         José Manuel BARROSO

            Formand

      (1)  EUT L 165 af 30.4.2004, s. 1.

      (2)  EUT L 364 af 20.12.2006, s. 5.

      (3)  EUT L 70 af 9.3.2006, s. 12.

      BILAG


title: Kommissionens gennemførelsesforordning (EU) nr. 142/2013 af 19. februar 2013 om ændring af forordning (EF) nr. 2535/2001, for så vidt angår oplysningerne om New Zealands certificeringsorgan for eksport af mælkeprodukter

text:
               20.2.2013

               DA

               Den Europæiske Unions Tidende

               L 47/49

         KOMMISSIONENS GENNEMFØRELSESFORORDNING (EU) Nr. 142/2013
   af 19. februar 2013
   om ændring af forordning (EF) nr. 2535/2001, for så vidt angår oplysningerne om New Zealands certificeringsorgan for eksport af mælkeprodukter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, og artikel 148, litra c), sammenholdt med artikel 4, og
   ud fra følgende betragtninger:

               (1)

               I Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter (2) er der i bilag XII opført de myndigheder, som er ansvarlige for udstedelse af licenser under IMA-ordningen.

               (2)

               New Zealand har meddelt Kommissionen en ændring af navn og hjemsted for den udstedende myndighed opført i dette bilag, som træder i kraft den 1. marts 2013. På den baggrund er det nødvendigt at opdatere oplysningerne vedrørende den udstedende myndighed i New Zealand, som er opført i bilag XII til samme forordning.

               (3)

               Forordning (EF) nr. 2535/2001 bør derfor ændres i overensstemmelse hermed.

               (4)

               Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Bilag XII til forordning (EF) nr. 2535/2001 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den finder anvendelse på de IMA 1-certifikater, der udstedes fra den 1. marts 2013.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. februar 2013.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  EUT L 341 af 22.12.2001, s. 29.

      BILAG
      I bilag XII til forordning (EF) nr. 2535/2001 affattes angivelserne vedrørende New Zealand således:

                     »New Zealand

                     ex 0405 10 11

                     Smør

                     Ministry for Primary Industries

                                 Pastoral House

                                 25 The Terrace

                                 PO Box 2526

                                 Wellington 6140

                                 Tlf. +64 4 894 0100

                                 Fax + 64 4 894 0720

                                 www.mpi.govt.nz«

                     ex 0405 10 19

                     Smør

                     ex 0405 10 30

                     Smør

                     ex 0406 90 01

                     Ost til forarbejdning

                     ex 0406 90 21

                     Cheddar


title: Kommissionens gennemførelsesforordning (EU) nr. 292/2012 af 2. april 2012 om faste importværdier med henblik på fastsættelse af indgangsprisen for visse frugter og grøntsager

text:
               3.4.2012

               DA

               Den Europæiske Unions Tidende

               L 96/3

         KOMMISSIONENS GENNEMFØRELSESFORORDNING (EU) Nr. 292/2012
   af 2. april 2012
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. april 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  CR

                  48,1

                  IL

                  107,9

                  MA

                  63,4

                  TN

                  96,3

                  TR

                  92,7

                  ZZ

                  81,7

                  0707 00 05

                  JO

                  225,1

                  TR

                  156,2

                  ZZ

                  190,7

                  0709 91 00

                  EG

                  76,0

                  ZZ

                  76,0

                  0709 93 10

                  JO

                  225,1

                  MA

                  44,5

                  TR

                  125,6

                  ZZ

                  131,7

                  0805 10 20

                  EG

                  49,2

                  IL

                  76,4

                  MA

                  49,9

                  TN

                  58,4

                  TR

                  64,8

                  ZA

                  45,1

                  ZZ

                  57,3

                  0805 50 10

                  MX

                  39,8

                  TR

                  45,2

                  ZZ

                  42,5

                  0808 10 80

                  AR

                  85,0

                  BR

                  85,4

                  CA

                  156,1

                  CL

                  99,1

                  CN

                  107,2

                  MA

                  49,8

                  MK

                  31,8

                  US

                  173,0

                  UY

                  74,3

                  ZA

                  74,7

                  ZZ

                  93,6

                  0808 30 90

                  AR

                  102,9

                  CL

                  105,9

                  CN

                  51,0

                  ZA

                  106,6

                  ZZ

                  91,6

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 288/2013 af 25. marts 2013 om suspension af godkendelserne af præparatet af Bacillus cereus var. toyoi (NCIMB 40112/CNCM I-1012) som omhandlet i forordning (EF) nr. 256/2002, (EF) nr. 1453/2004, (EF) nr. 255/2005, (EF) nr. 1200/2005, (EF) nr. 166/2008 og (EF) nr. 378/2009  EØS-relevant tekst

text:
               26.3.2013

               DA

               Den Europæiske Unions Tidende

               L 86/15

         KOMMISSIONENS GENNEMFØRELSESFORORDNING (EU) Nr. 288/2013
   af 25. marts 2013
   om suspension af godkendelserne af præparatet af Bacillus cereus var. toyoi (NCIMB 40112/CNCM I-1012) som omhandlet i forordning (EF) nr. 256/2002, (EF) nr. 1453/2004, (EF) nr. 255/2005, (EF) nr. 1200/2005, (EF) nr. 166/2008 og (EF) nr. 378/2009
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for at meddele, afvise at meddele eller suspendere en sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

               (2)

               Præparatet af Bacillus cereus var. toyoi (NCIMB 40112/CNCM I-1012) blev godkendt uden tidsbegrænsning i overensstemmelse med direktiv 70/524/EØF som tilsætningsstof til foder til smågrise under to måneder og søer ved Kommissionens forordning (EF) nr. 256/2002 (3), til smågrise fra to til fire måneder og slagtesvin ved Kommissionens forordning (EF) nr. 1453/2004 (4), til slagtekvæg ved Kommissionens forordning (EF) nr. 255/2005 (5) og til slagtekaniner og slagtekyllinger ved Kommissionens forordning (EF) nr. 1200/2005 (6). Præparatet blev derpå opført i EU-registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.

               (3)

               Dette præparat blev ligeledes godkendt i overensstemmelse med forordning (EF) nr. 1831/2003 for en periode på ti år til slagtekalkuner ved Kommissionens forordning (EF) nr. 166/2008 (7) og til hunkaniner til avl ved Kommissionens forordning (EF) nr. 378/2009 (8).

               (4)

               Der blev i henhold til artikel 10, stk. 2, sammenholdt med artikel 7, i forordning (EF) nr. 1831/2003 indgivet en ansøgning om godkendelse af præparatet af Bacillus cereus var. toyoi (NCIMB 40112/CNCM I-1012) som tilsætningsstof til foder til slagtekvæg, slagtekaniner, slagtekyllinger, smågrise (fravænnede), slagtesvin og avlssøer, og i henhold til artikel 7 i nævnte forordning blev der indgivet en ansøgning om godkendelse af en ny anvendelse af dette præparat til kalve til opdræt, idet der i begge ansøgninger blev anmodet om, at tilsætningsstoffet klassificeres i tilsætningsstofkategorien »zootekniske tilsætningsstoffer«. Ansøgningerne var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (5)

               Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 16. oktober 2012 (9), at Bacillus cereus-stammen indeholder resistensfaktorer over for to antibiotika, der anvendes i human- og veterinærmedicin, hvoraf mindst en nu kan anses for resistent. Det blev også fastlagt, at på grund af tilstedeværelsen af gener, der er organiseret på samme måde som patogene Bacillus cereus-stammer, må den Bacillus cereus-stamme, der er indeholdt i det præparat, der er omfattet af ansøgningen, formodes at have evnen til at opbygge funktionelle toksiner, der er involveret i fødevarebårne sygdomme.

               (6)

               De foreliggende oplysninger gør det ikke muligt at udelukke risikoen for, at præparatet af Bacillus cereus var. toyoi (NCIMB 40112/CNCM I-1012) kan sprede resistensen over for de pågældende antibiotika til andre mikroorganismer og udsætte dem, der håndterer tilsætningsstoffet, eller forbrugerne for risikoen for toksiner. Det er således ikke blevet fastslået, at præparatet ikke har skadelige virkninger på dyrs eller menneskers sundhed, når det anvendes som foreslået.

               (7)

               Autoritetens konklusioner vedrørende sikkerheden ved præparatet gælder dets anvendelse til foder til alle de dyrearter, for hvilke der er givet godkendelse, herunder slagtekalkuner og hunkaniner til avl som godkendt ved forordning (EF) nr. 166/2008 og (EF) nr. 378/2009.

               (8)

               Disse godkendelser opfylder derfor ikke længere betingelserne i artikel 5 i forordning (EF) nr. 1831/2003.

               (9)

               Det er muligt, at supplerende data om sikkerheden ved anvendelse af præparatet af Bacillus cereus var. toyoi (NCIMB 40112/CNCM I-1012) kan bibringe nye elementer, som giver mulighed for at tage den vurdering, der er foretaget af dette tilsætningsstof, op til genovervejelse. Ansøgeren om godkendelse af præparatet påpeger i den forbindelse, at der kan fremlægges ny dokumentation, som viser, at tilsætningsstoffet er sikkert. Ansøgeren har i dette øjemed forpligtet sig til at fremlægge supplerende data, som ifølge ansøgeren skulle foreligge i april 2013. Disse data vil bestå af nye undersøgelser, der understøtter en ny taksonomisk klassificering af mikroorganismen som en ny Bacillus-art, ikke-overførsel af antibiotikaresistensen og den manglende funktionalitet af de eneterotoxin-gener, der er til stede i genomet af Bacillus var. toyoi.

               (10)

               Godkendelserne af præparatet af Bacillus cereus var. toyoi (NCIMB 40112/CNCM I-1012), der blev givet ved forordning (EF) nr. 256/2002, (EF) nr. 1453/2004, (EF) nr. 255/2005, (EF) nr. 1200/2005, (EF) nr. 166/2008 og (EF) nr. 378/2009, bør derfor suspenderes i overensstemmelse med artikel 13, stk. 2, i forordning (EF) nr. 1831/2003, indtil de supplerende data er blevet fremlagt og vurderet. Suspensionsforanstaltningen bør tages op til revision, efter at autoriteten har foretaget en passende vurdering af disse data.

               (11)

               Da fortsat anvendelse af præparatet som fodertilsætningsstof kan udgøre en risiko for menneskers og dyrs sundhed, bør de respektive produkter trækkes tilbage fra markedet hurtigst muligt. Af praktiske grunde bør der imidlertid gælde en begrænset overgangsperiode for tilbagetrækningen fra markedet af de pågældende produkter, således at aktørerne kan opfylde tilbagetrækningsforpligtelsen.

               (12)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Suspension af den godkendelse, der blev givet ved forordning (EF) nr. 256/2002
   Den godkendelse, der blev givet ved forordning (EF) nr. 256/2002 vedrørende det præparat, der er specificeret i E 1701 i bilag III til nævnte forordning, suspenderes.
   Artikel 2
   Suspension af den godkendelse, der blev givet ved forordning (EF) nr. 1453/2004
   Den godkendelse, der blev givet ved forordning (EF) nr. 1453/2004 vedrørende det præparat, der er specificeret i E 1701 i bilag I til nævnte forordning, suspenderes.
   Artikel 3
   Suspension af den godkendelse, der blev givet ved forordning (EF) nr. 255/2005
   Den godkendelse, der blev givet ved forordning (EF) nr. 255/2005 vedrørende det præparat, der er specificeret i E 1701 i bilag I til nævnte forordning, suspenderes.
   Artikel 4
   Suspension af den godkendelse, der blev givet ved forordning (EF) nr. 1200/2005
   Den godkendelse, der blev givet ved forordning (EF) nr. 1200/2005 vedrørende det præparat, der er specificeret i E 1701 i bilag II til nævnte forordning, suspenderes.
   Artikel 5
   Suspension af den godkendelse, der blev givet ved forordning (EF) nr. 166/2008
   Den godkendelse, der blev givet ved artikel 1 i forordning (EF) nr. 166/2008, suspenderes.
   Artikel 6
   Suspension af den godkendelse, der blev givet ved forordning (EF) nr. 378/2009
   Den godkendelse, der blev givet ved artikel 1 i forordning (EF) nr. 378/2009, suspenderes.
   Artikel 7
   Overgangsbestemmelser
   Eksisterende lagre af præparatet af Bacillus cereus var. toyoi (NCIMB 40112/CNCM I-1012) til anvendelse til slagtekvæg, slagtekaniner, slagtekyllinger, smågrise, slagtegrise, søer, slagtekalkuner og hunkaniner til avl, samt af forblandinger indeholdende dette præparat, skal trækkes tilbage fra markedet senest den 14. juni 2013. Fodermidler og foderblandinger, som er fremstillet af dette præparat eller af forblandinger indeholdende dette præparat inden den 14. juni 2013 skal trækkes tilbage fra markedet senest den 15. oktober 2013.
   Artikel 8
   Revision af foranstaltningen
   Denne forordning tages op til revision senest den 15. april 2015.
   Artikel 9
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. marts 2013.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EFT L 270 af 14.12.1970, s. 1.

      (3)  EFT L 41 af 13.2.2002, s. 6.

      (4)  EUT L 269 af 17.8.2004, s. 3.

      (5)  EUT L 45 af 16.2.2005, s. 3.

      (6)  EUT L 195 af 27.7.2005, s. 6.

      (7)  EUT L 50 af 23.2.2008, s. 11.

      (8)  EUT L 116 af 9.5.2009, s. 3.

      (9)  EFSA Journal 2012; 10(10):2924.